b'\n_START_ARTICLE_\nPiotr Pavlenski\n_START_SECTION_\nInf\xc3\xa0ncia i educaci\xc3\xb3\n_START_PARAGRAPH_\nNascut a Leningrad el 1984, Pavlenski va estudiar art monumental en l\'Acad\xc3\xa8mia d\'Art i d\'Ind\xc3\xbastria de Sant Petersburg. Durant el seu quart any a l\'Acad\xc3\xa8mia, tamb\xc3\xa9 va rebre formaci\xc3\xb3 del la Fundaci\xc3\xb3 Pro Art per la Cultura i les Arts de Sant Petersburg.\n_START_SECTION_\nCarrera\n_START_PARAGRAPH_\nPavlenski i Oksana Xaliguina van fundar el diari independent en l\xc3\xadnia Polititxeskaia propaganda el 2012, que estava dedicat a l\'art contemporani en contextos pol\xc3\xadtics, "que lluita contra el xovinisme cultural implementat pel govern", al feminisme i a la igualtat de g\xc3\xa8nere. La publicaci\xc3\xb3 va rebre el 2013 el Premi Alternatiu  per a l\'Art Activista Rus en la categoria d\'accionsimplementades a l\'espai urb\xc3\xa0.\n_START_SECTION_\nCostura\n_START_PARAGRAPH_\nPavlenski va comen\xc3\xa7ar a ser conegut pel p\xc3\xbablic despr\xc3\xa9s que es cos\xc3\xads la boca en una protesta pol\xc3\xadtica contra l\'empresonament dels membres del grup de punk rus Pussy Riot. El 23 de juliol de 2012, Pavlenski va apar\xc3\xa8ixer a la catedral de Kazan de Sant Petersburg amb els llavis cosits i duent una pancarta que deia: "L\'acci\xc3\xb3 de Pussy Riot va ser una r\xc3\xa8plica de la famosa acci\xc3\xb3 de Jesucrist (Mateu 21:12\xe2\x80\x9313)". La policia va alertar una ambul\xc3\xa0ncia i va portar Pavlenski a sotmetre\'l a un examen psiqui\xc3\xa0tric, per\xc3\xb2 el psiquiatre va declarar que estava amb entenimentat i el va posar en llibertat poc despr\xc3\xa9s l\'incident. L\'artista va declarar que la seva intenci\xc3\xb3 era atreure l\'atenci\xc3\xb3 sobre la manera en qu\xc3\xa8 s\xc3\xb3n tractats els artistes de la R\xc3\xbassia contempor\xc3\xa0nia. Segons les seves paraules, "la meva intenci\xc3\xb3 no era la de sorprendre ning\xc3\xba o la d\'apar\xc3\xa8ixer amb alguna cosa inusual. M\xc3\xa9s aviat, sentia que havia de fer un gest que reflect\xc3\xads la meva situaci\xc3\xb3 de forma precisa."_NEWLINE_El 14 de novembre de 2012, l\'ag\xc3\xa8ncia Reuters va incloure una fotografia de Pavlenski amb la boca cosida en la seva llista de les 98 millors fotos de l\'any.\n_START_SECTION_\nCarcassa\n_START_PARAGRAPH_\nEl 3 de maig 2013, Pavlenski va organitzar una protesta contra les pol\xc3\xadtiques repressives del govern. La seva actuaci\xc3\xb3 art\xc3\xadstica es va anomenar Carcassa. Els seus ajudants el van portar nu i embolicat en una madeixa formada per diverses capes de filferro de pues fins a l\'entrada principal de l\'Assemblea Legislativa de Sant Petersburg. L\'artista va romandre en silenci tumbat en una posici\xc3\xb3 semiflexionada dins de la madeixa i no va reaccionar a les accions de ning\xc3\xba fins que va ser alliberat per la policia amb l\'ajuda d\'unes tisores de podar._NEWLINE_En la seva entrevista en l\'emissora Radio Liberty, la companya de Pavlenski Oksana Xaliguina va esmentar que realitzar l\'acci\xc3\xb3 comportava una met\xc3\xa0fora d\'ella mateixa: en el prec\xc3\xads instant en qu\xc3\xa8 van tallar la madeixa de filferro de pues i en qu\xc3\xa8 van alliberar l\'artista, va embolicar el mateix filferro en la policia, les ambul\xc3\xa0ncies i els nombrosos detectius._NEWLINE__NEWLINE_M\xc3\xa9s tard, Pavlenski va fer el seg\xc3\xbcent comentari sobre la seva obra art\xc3\xadstica:_NEWLINE_La s\xc3\xa8rie de lleis l\'objectiu de la qual suprimir tot l\'activisme pels drets civils, la intimidaci\xc3\xb3 de la poblaci\xc3\xb3, el nombre creixent de presoners pol\xc3\xadtics, les lleis contra les ONG, les lleis de majoria d\'edat, les lleis de censura, l\'activitat del Servei Federal de Supervisi\xc3\xb3 de les Telecomunicacions, Tecnologies de la Informaci\xc3\xb3 i Mitjans de Comunicaci\xc3\xb3, les lleis contra la "promoci\xc3\xb3 de l\'homosexualitat". Totes aquestes lleis no estan dirigides contra els criminals, sin\xc3\xb3 contra la gent. I ara a sobre existeix la Llei contra la blasf\xc3\xa8mia. \xc3\x89s per aix\xc3\xb2 que vaig organitzar aquesta acci\xc3\xb3. El cos hum\xc3\xa0 nu \xc3\xa9s com una carcassa, no hi ha res sobre ell excepte el filferro de pues, que per cert va ser inventat per protegir el bestiar. Aquestes lleis, igual que el filferro, mantenen les persones en les seves g\xc3\xa0bies individuals: tota aquesta  persecuci\xc3\xb3 d\'activistes pol\xc3\xadtics, els "presoners del sis de maig", les repressions governamentals s\xc3\xb3n la met\xc3\xa0fora d\'una g\xc3\xa0bia envoltada de filferro de pues. Tot aix\xc3\xb2 s\'ha fet per convertir les persones en bestiar sense entranyes i guardat sota cadenat, el qual nom\xc3\xa9s pot consumir, treballar i reproduir-se._NEWLINE_Dmitri Voltxek, "Cultural Diary: On Good Friday\xc2\xbb, Radio Liberty, 8 de maig de 2013\n_START_SECTION_\nFixaci\xc3\xb3\n_START_PARAGRAPH_\nEl 10 de novembre de 2013, mentre es trobava assegut nu sobre el terra empedrat davant del Mausoleu de Lenin a la pla\xc3\xa7a Roja de Moscou, Pavlenski va clavar un gran clau al seu escrot per fixar-lo al paviment. La seva acci\xc3\xb3 va coincidir amb el Dia de la Policia Russa. Quan els agents de policia van arribar-hi,el\xc2\xa0 van cobrir amb una manta i m\xc3\xa9s tard el van arrestar. "Un artista nu, mirant als seus testicles clavats a les llambordes \xc3\xa9s una met\xc3\xa0fora de l\'apatia, indifer\xc3\xa8ncia pol\xc3\xadtica i el fatalisme de la societat russa", va explicar Pavlenski en declaracions als mitjans de comunicaci\xc3\xb3.\n_START_SECTION_\nLlibertat\n_START_PARAGRAPH_\nEl 23 de febrer de 2014, Pavlenski va organitzar una acci\xc3\xb3 anomenada Llibertat per recolzar la Revoluci\xc3\xb3 ucra\xc3\xafnesa de 2014. L\'artista i els seus amics van construir una barricada improvisada en el Pont Tripartit de Sant Petersburg, amb pneum\xc3\xa0tics cremats i tambors i cridant consignes pol\xc3\xadtiques de Maidan. L\'acci\xc3\xb3 va ser interrompuda per la policia de Sant Petersburg, que va arrestar Pavlenski i als seus companys._NEWLINE_El 25 de febrer de 2014, el Tribunal Criminal de Dzerjinski va aturar el judici administratiu contra Pavlenski i contra el seu ajudant Iaroslav Gradil per acusacions de gamberrisme, i els va alliberar de la pres\xc3\xb3. No obstant aix\xc3\xb2, es va continuar realitzant una investigaci\xc3\xb3 contra la suposada violaci\xc3\xb3 de les regulacions sobre reunions pol\xc3\xadtiques per part de Pavlenski. Va ser acusat de vandalisme a causa de la crema de pneum\xc3\xa0tics.\n_START_SECTION_\nSegregaci\xc3\xb3\n_START_PARAGRAPH_\nEl 19 d\'octubre de 2014 Pavlenski es va seccionar el l\xc3\xb2bul de l\'orella amb un ganivet de xef mentre estava assegut nu sobre el terrat de l\'infame Centre S\xc3\xa9rbskogo de Moscou en protesta contra l\'ab\xc3\xbas de la psiquiatria com a c\xc3\xa0stig per als dissidents pol\xc3\xadtics russos.\n_START_SECTION_\nLa porta en flames de Lubianka\n_START_PARAGRAPH_\nPavlenski va arribar fins a la primera entrada de l\'edifici Lubianka, seu  del Servei Federal de Seguretat (FSB), el 9 de novembre de 2015 a les 1:15h del migdia, hora de Moscou, va ruixar la porta principal amb gasolina i li va calar-hi foc amb un encenedor. Les portes de l\'edifici es van cremar parcialment. Pavlenski va ser detingut despr\xc3\xa9s de trenta segons sense resist\xc3\xa8ncia, i acusat de llibertinatge. Unes quantes hores despr\xc3\xa9s de l\'acci\xc3\xb3, va apar\xc3\xa8ixer un v\xc3\xaddeo amb una explicaci\xc3\xb3  sobre el significat de la crema.  L\'acci\xc3\xb3 es diu La porta en flames de Lubianka, segons Pavlenski. El judici contra Pavlenski es va obrir el 9 de novembre de 2015 sota la secci\xc3\xb3 "vandalisme" de l\'article 214 del codi criminal rus. El 10 de novembre de 2015, en el tribunal del districte de Taganski, Pavlensky va declarar: "vull que la meva acci\xc3\xb3 sigui reclassificada com a terrorisme."_NEWLINE_Segons el galerista d\'art Marat Gelman, aquesta acci\xc3\xb3 \xc3\xa9s una mostra del "simbolisme obvi" de Pavlenski: "La porta de Lubianka \xc3\xa9s la porta  d\'infern, l\'entrada al m\xc3\xb3n del mal absolut. I enfront de les flames infernals es troba un artista solitari, esperant ser capturat... la figura de Pavlenski a les portes del FSB en flames \xc3\xa9s un s\xc3\xadmbol molt important de la R\xc3\xbassia actual, tant pol\xc3\xadtica com art\xc3\xadsticament."\n_START_SECTION_\nExposicions col\xc2\xb7lectives\n_START_PARAGRAPH_\nEl 2012 Pavlenski va participar en una exposici\xc3\xb3 col\xc2\xb7lectiva d\'antics alumnes i estudiants de la Fundaci\xc3\xb3 Pro Art sota el t\xc3\xadtol Oculus Two. El 2013, davant de l\'Ermitage de Sant Petersburg,  va organitzar una exposici\xc3\xb3 de carrer anomenada Fantasmes de la identitat, com a part del seu\xc2\xa0 diari Polititxeskaia propaganda.'